CELEX: 31985R0059
Language: el
Date: 1985-01-09 00:00:00
Title: Κανονισμός (ΕΟΚ) αριθ. 59/85 του Συμβουλίου της 9ης Ιανουαρίου 1985 για τη σύναψη διακανονισμού με τις Ηνωμένες Πολιτείες της Αμερικής σχετικά με το εμπόριο σωλήνων κάθε είδους, από χάλυβα

Avis juridique important

|

31985R0059

Κανονισμός (ΕΟΚ) αριθ. 59/85 του Συμβουλίου της 9ης Ιανουαρίου 1985 για τη σύναψη διακανονισμού με τις Ηνωμένες Πολιτείες της Αμερικής σχετικά με το εμπόριο σωλήνων κάθε είδους, από χάλυβα  

Επίσημη Εφημερίδα αριθ. L 009 της 10/01/1985 σ. 0001 Ισπανική ειδική έκδοση: Κεφάλαιο 11 τόμος 21 σ. 0145  Πορτογαλική ειδική έκδοση : Κεφάλαιο 11 τόμος 21 σ. 0145 

***** ΚΑΝΟΝΙΣΜΟΣ (ΕΟΚ) αριθ. 59/85 ΤΟΥ ΣΥΜΒΟΥΛΙΟΥ  της 9ης Ιανουαρίου 1985  για τη σύναψη διακανονισμού με τις Ηνωμένες Πολιτείες της Αμερικής σχετικά με το εμπόριο σωλήνων κάθε είδους, από χάλυβα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι οι Ηνωμένες Πολιτείες έλαβαν σειρά μέτρων που πλήττουν τις κοινοτικές εξαγωγές σωλήνων κάθε είδους από χάλυβα·  ότι η Επιτροπή διεξήγαγε διαπραγματεύσεις με τις Ηνωμένες Πολιτείες της Αμερικής, οι οποίες κατέληξαν στις 7 Ιανουαρίου 1985 σε διακανονισμό που προβλέπει περιορισμό των κοινοτικών εξαγωγών σωλήνων κάθε είδους, από χάλυβα, υπό ορισμένες προϋποθέσεις·  ότι ο διακανονισμός αυτός επιτρέπει τη διατήρηση των ουσιωδών συμφερόντων των εξαγωγέων της Κοινότητας που εξάγουν σωλήνες κάθε είδους από χάλυβα στην αγορά των Ηνωμένων Πολιτειών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ο διακανονισμός με τις Ηνωμένες Πολιτείες της Αμερικής σχετικά με το εμπόριο στον τομέα των σωλήνων κάθε είδους, από χάλυβα, που θα συναφθεί με τη μορφή ανταλλαγής επιστολών, εγκρίνεται εν ονόματι της Ευρωπαϊκής Οικονομικής Κοινότητας.  2. Το κείμενο του διακανονισμού με τη μορφή ανταλλαγής επιστολών επισυνάπτεται στον παρόντα κανονισμό.  Άρθρο 2  Ο Πρόεδρος του Συμβουλίου εξουσιοδοτείται να υποδείξει το πρόσωπο στο οποίο θα δοθεί η εντολή να προχωρήσει στην ανταλλαγή επιστολών για λογαριασμό της Ευρωπαϊκής Οικονομικής Κοινότητας.  Άρθρο 3  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Ιανουαρίου 1985.  Για το Συμβούλιο  Ο Πρόεδρος  G. ANDREOTTI